Official Journal L 127 , 29/04/1998 P. 0026 - 0028



Id-Deċiżjoni tal-Kummissjoni tal-5 ta’ Diċembru 1997 dwar il-proċedura għall-attestar tal-konformità ta’ prodotti għall-bini skond l-Artikolu 20(2) tad-Direttiva tal-Kunsill 89/106/KEE fir-rigward ta’ settijiet/sistemi ta’ kontraporti permanenti li ma jerfgħux piż ibbażati fuq blokki vojta minn ġewwa jew pannelli ta’ materjal iżolanti u, xi drabi, konkos (Test b’rilevanza għaż-ŻEE) (98/279/KE) IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ewropea, Wara li kkunsidrat id-Direttiva tal-Kunsill 89/106/KEE tal-21 ta’ Diċembru 1988 dwar l-approssimazzjoni tal-liġijiet, ir-regolamenti u d-disposizzjonijiet amministrattivi ta’ l-Istati Membri li jirrigwardaw prodotti għall-bini [1], kif emendata bid-Direttiva 93/68/KEE [2], u b’mod partikolari l-Artikolu 13(4) tagħha, Billi l-Kummissjoni hi mitluba tagħżel, bħal bejn iż-żewġ proċeduri skond l-Artikolu 13(3) tad-Direttiva 89/106/KEE għall-attestar tal-konformità ta’ prodott, ‘l-inqas proċedura oneruża possibbli konsistenti mas-sigurezza’; billi dan iffisser li jeħtieġ li jiġi deċiż jekk, għal xi prodott partikolari jew familja ta’ prodotti, l-eżistenza ta’ sistema ta’ kontroll ta’ produzzjoni ta’ fabbrika taħt ir-responsabbiltà tal-manifattur hijiex kondizzjoni meħtieġa u suffiċjenti għall-attestazzjoni ta’ konformità, jew jekk, għal raġunijiet marbuta mal-konformità mal-kriterji msemmija fl-Artikolu 13(4), l-intervent ta’ korp ta’ attestazzjoni approvat hux għalhekk meħtieġ; Billi l-Artikolu 13(4) jeħtieġ li l-proċedura hekk stabbilita għandha tkun indikata fil-mandati u fl-ispeċifikazzjonijiet tekniki; billi, għalhekk, huwa mixtieq li jiġi definit il-kunċett ta’ prodotti jew familja ta’ prodotti kif użati fil-mandati u fl-ispeċifikazzjonijiet tekniċi; Billi ż-żewġ proċeduri li hemm ipprovdut għalihom fl-Artikolu 13(3) huma deskritti fid-dettal fl-Anness III li jinsab mad-Direttiva 89/106/KEE; billi huwa meħtieġ għalhekk li jiġu speċifikati b’mod ċar il-metodi li permezz tagħhom iż-żewġ proċeduri għandhom ikunu implimentati, b’referenza għall-Anness III, għal kull prodott jew familja ta’ prodotti, minħabba li l-Anness III jagħti preferenza lil ċerti sistemi; Billi l-proċedura msemmija fil-punt (a) ta’ l-Artikolu 13(3) tikkorrispondi mas-sistemi stipulata fl-ewwel possibbiltà, minhajr sorveljanza kontinwa, u t-tieni u tielet possibbiltajiet tal-punt (ii) tat-taqsima 2 ta’ l-Anness III, u l-proċedura msemmija il-punt (b) ta’ l-Artikolu 13(3) tikkorrispondi mas-sistemi stipulata fil-punt (i) tat-taqsima 2 ta’ l-Anness III, u fl-ewwel possibbiltà, b’sorveljanza kontinwa, tal-punt (ii) tat-taqsima 2 ta’ l-Anness III; Billi l-miżuri li għalihom tipprovdi din id-Deċiżjoni huma skond l-opinjoni tal-Kumitat Permanenti dwar il-Bini, ADOTTAT DIN ID-DEĊIŻJONI: Artikolu 1 Il-prodotti stipulati fl-Anness I għandu jkollhom il-konformità tagħhom attestata bi proċedura, fejn, flimkien mas-sistema tal-kontroll tal-produzzjoni tal-fabbrika operata mill-manifattur, korp ta’ ċertifikazzjoni approvat jiġi nvolut fl-istima u s-sorveljanza tal-kontroll tal-produzzjoni jew tal-prodott innifsu. Artikolu 2 Il-proċedura għall-attestazzjoni tal-konformità kif stipulata fl-Anness II għandha tiġi murija f’mandati għall-karatteristiċi tekniċi Ewropej. Artikolu 3 Din id-Deċizjoni hija indirizzata lill-Istati Membri. Magħmul fi Brussel, fil-5 ta’ Diċembru 1997. Għall-Kummissjoni Martin bangemann Membru tal-Kummissjoni [1] ĠU L 40, tal-11.2.1989, p. 12. [2] ĠU L 220, tat-30.8.1993, p. 1. -------------------------------------------------- ANNESS I Settijiet/sistemi ta’ kontraporti permanenti li ma jerfgħux piż, li jimtlew b’konkos normali u, fejn hu rilevanti, b’rinforz, imqiegħda fuq jew blokki magħmulin minn materjal iżolanti (jew taħlita ta’ materjal iżolanti u materjal ieħor) jew pannelli magħmula minn materjal iżolanti (jew taħlita ta’ materjal iżolanti u materjal ieħor) li jikkonsisti minn folji ta’ kontraporti magħquda bi spacers, fiż-żewġ każijiet materjali ta’ klassi li r-reazzjoni tiegħu għan-nar tkun kif tkun, biex jintuża fil-bini ta’ ħitan esterni u interni soġġetti għar-regolamenti tan-nar, fil-bini. Settijiet/sistemi ta’ kontraporti permanenti li ma jerfgħux piż, li jintlew b’konkos normali u, fejn hu rilevanti, b’rinforz, imqiegħda fuq jew blokki vojta min ewwaġ magħmulin minn materjal iżolanti (jew taħlita ta’ materjal iżolanti u materjal ieħor) jew pannelli magħmula minn materjal iżolanti (jew taħlita ta’ materjal iżolanti u materjal ieħor) li jikkonsisti minn folji ta’ kontraporti magħquda bi spacers, fiż-żewġ każijiet materjal ta’ klassi li r-reazzjoni tiegħu għan-nar tkun kif tkun, biex jintuża fil-bini ta’ ħitan esterni u interni mhux soġġetti għar-regolamenti tan-nar, fil-bini. -------------------------------------------------- ANNESS II FAMILJA TAL-PRODOTTI KONTRAPORTI PERMANENTI LI MA JERFGĦUX PIŻ: SETTIJIET/SISTEMI IMQIEGĦDA FUQ BLOKKI VOJTA MINN ĠEWWA JEW PANNELLI TA’ MATERJAL IŻOLANTI U, XI DRABI, KONKOS (1/1) Sistemi ta’attestazzjoni tal-konformità Għall-prodott(i) u l-użu(i) maħsub elenkati hawn taħt, EOTA huwa mitlub li jispeċifika s-sistema(i) li ġejjin ta’ attestazzjoni ta’ konformità skond il-linji ta’ gwida rilevanti għall-approvazzjoni teknika Ewropea: Sistema 1 : Ara l-Anness III t-Taqsima 2 il-punt (i), tad-Direttiva 89/106/KEE, mingħajr verifika ta’ l-ittestjar ta’ kampjuni. Sistema 2+ : Ara l-Anness III it-Taqsima 2 il-punt (ii) tad-Direttiva 89/106/KEE l-ewwel possibbiltà, li tinkludi attestazzjoni tal-kontroll ta’ produzzjuni ta’ fabbrika minn korp approvat fuq il-bażi ta’ l-ispezzjoni inizjali ta’ fabbrika u ta’ kontroll ta’ produzzjoni ta’ fabbrika kif ukoll ta’ sorveljanza kontinwa, valutazzjoni u approvazzjoni ta’ kontroll ta’ produzzjoni ta’ fabbrika. Prodott (i) | Użu(i) Maħsub | Livell(i) ta’ klassi (ijiet) (reazzjoni għan-nar) | Attestazzjoni tas-sistema(i) ta’ konformità | Sett/sistemi permanenti li ma jifilħux piż fuqhom, li jimtlew b’konkos normali u, fejn rilevanti, b’rinforz, imqiegħed fuq jew: —blokki vojta minn ġewwa magħmula minn materjal iżolanti (jew taħlita ta’ materjal iżolanti u materjali oħra);jew | għall-bini ta’ ħitan esterni u interni soġġetti għar-regolamenti tan-nar, fil-bini | A, B, C | 1 | A, B, C A D, E, F | 2+ | —pannelli magħmula minn materjal iżolanti (jew taħlita ta’ materjal iżolanti u materjali oħra), li jikkonsisti minn folji ta’ kontraporti maqgħuda bi spacers. | għall-bini ta’ ħitan esterni u interni mhux soġġetti għar-regolamenti tan-nar, fil-bini | kwalunkwe | 2+ | L-ispeċifikazzjoni għas-sistema għandha tkun b’mod li tista’ titwettaq ukoll fejn ir-rendiment m’għandux bżonn jiġi stabbilit għal xi karatteristika partikolari, minħabba li ta’ l-inqas Stat Membru wieħed m’għandu ebda ħtieġa legali għal karatteristika bħal din (ara l-Artikolu 2.1 tal-CPD u, fejn japplika, l-klawsola 1,2,3 tad-Dokumenti ta’ Interpretazzjoni). F’dawk il-każijiet il-verifika ta’ dik il-karatteristika m’għandhiex tkun imposta fuq il-manifattur jekk hu ma jixtieqx jiddikjara r-rendiment tal-prodott f’dak ir-rigward. --------------------------------------------------